CELEX: 52015PC0464
Language: fi
Date: 2015-09-22
Title: Ehdotus NEUVOSTON PÄÄTÖS Maailman kauppajärjestön yleisneuvostossa Euroopan unionin puolesta esitettävästä kannasta WTO:n poikkeuslupaa koskevaan Yhdysvaltojen pyyntöön saada pidentää AGOA-ohjelmaa

EUROOPAN KOMISSIO
            Bryssel 22.9.2015
            COM(2015) 464 final
            2015/0215(NLE)
            Ehdotus
            NEUVOSTON PÄÄTÖS
            Maailman kauppajärjestön yleisneuvostossa Euroopan unionin puolesta esitettävästä kannasta WTO:n poikkeuslupaa koskevaan Yhdysvaltojen pyyntöön saada pidentää AGOA-ohjelmaa
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Tämän ehdotuksen tavoitteena on vahvistaa Maailman kauppajärjestön (WTO) yleisneuvostossa esitettävä Euroopan unionin kanta Yhdysvaltojen pyyntöön saada uusittua sille myönnetty WTO:n poikkeuslupa. Euroopan unionin tarkoituksena on puoltaa poikkeusluvan myöntämistä. 
            
            
               Jos WTO:n poikkeusluvan uusimista koskevaan Yhdysvaltojen pyyntöön myönnytään, tämä antaisi Yhdysvalloille mahdollisuuden myöntää edelleen 30. syyskuuta 2025 saakka tullittomuuskohtelu tullittomuuteen oikeutetuille tuotteille, jotka ovat peräisin AGOA:n (African Growth and Opportunity Act) mukaisesti nimetyistä Saharan eteläpuolisen Afrikan edunsaajamaista. 
            
            
               2.OIKEUSPERUSTA SEKÄ TOISSIJAISUUS- JA SUHTEELLISUUSPERIAATE
            
            
               Silloin kun kansainvälisellä sopimuksella perustetun elimen on annettava säädöksiä, joilla on oikeusvaikutuksia, neuvosto tekee päätöksen Euroopan unionin puolesta esitettävien kantojen vahvistamisesta komission tai unionin ulkoasioiden ja turvallisuuspolitiikan korkean edustajan ehdotuksesta Euroopan unionin toiminnasta tehdyn sopimuksen 218 artiklan 9 kohdan mukaisesti. Poikkeusluvan myöntäminen Yhdysvalloille, jotta se voi myöntää tullietuuskohtelun tullittomuuteen oikeutetuille tuotteille, jotka ovat peräisin AGOA:n mukaisesti nimetyistä Saharan eteläpuolisen Afrikan edunsaajamaista, kuuluu perussopimuksen mainitun määräyksen soveltamisalaan, koska päätöksen tekee Euroopan unionin oikeuksiin ja velvoitteisiin vaikuttavalla kansainvälisellä sopimuksella perustettu elin (WTO:n yleisneuvosto tai ministerikokous). 
            
            
               3.JÄLKIARVIOINTIEN, SIDOSRYHMÄKUULEMISTEN JA VAIKUTUSTENARVIOINTIEN TULOKSET 
            
            
               Ei sovelleta.
            
            
               4.TALOUSARVIOVAIKUTUKSET
            
            
               Ei sovelleta.
            
            
               5.MUUT OSATEKIJÄT
            
            
               Komissiolle annetaan lupa tukea Euroopan unionin puolesta WTO:n poikkeuslupaa koskevaa Yhdysvaltojen pyyntöä siinä määrin kuin se on tarpeen, jotta Yhdysvallat voisi myöntää 30. syyskuuta 2025 saakka tullittomuuskohtelun tullittomuuteen oikeutetuille tuotteille, jotka ovat peräisin Saharan eteläpuolisen Afrikan edunsaajamaista. 
            
            
               AGOA:n tavoitteena on vähentää köyhyyttä ja edistää vakautta ja kestävää taloudellista kehitystä Saharan eteläpuolisessa Afrikassa lisäämällä kauppaa ja investointeja Yhdysvaltojen ja edunsaajamaiden välillä. AGOA:n tarkoituksena on myös edistää alueellista taloudellista yhdentymistä ja auttaa edunsaajamaita osallistumaan täysipainoisemmin maailmantalouteen.
            
            
               Yhdysvaltojen mukaan AGOA:n nojalla vuodesta 2000 myönnetty tullittomuuskohtelu täydentää muiden WTO:n jäsenten pyrkimyksiä edistää kasvua ja kehitystä alueella. 
            
            
               Poikkeusluvan myötä tullietuuskohtelun voimassaoloa pidennettäisiin toisen kerran. Yhdysvalloille myönnettiin 27. toukokuuta 2009 I artiklan 1 kohdan ja XIII artiklan 1 ja 2 kohdan velvoitteista vapauttava poikkeuslupa 30. syyskuuta 2015 saakka ulottuvalle ajanjaksolle.
            
            
               Euroopan unionille poikkeuslupapyynnöstä ei aiheudu taloudellista haittaa, sillä kyseinen tullivapaus ei vaikuta suoraan EU:n ja edunsaajamaiden väliseen kauppaan. 
            
            
               Edellä esitetyn perusteella Euroopan unionin olisi liityttävä konsensukseen poikkeuslupapyynnön hyväksymiseksi WTO:n yleisneuvostossa. 
            
            
               2015/0215 (NLE)
            
            
               Ehdotus
            
         
         
            
               NEUVOSTON PÄÄTÖS
            
            
               Maailman kauppajärjestön yleisneuvostossa Euroopan unionin puolesta esitettävästä kannasta WTO:n poikkeuslupaa koskevaan Yhdysvaltojen pyyntöön saada pidentää AGOA-ohjelmaa
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
            
            
               ottaa huomioon Euroopan komission ehdotuksen, 
            
            
               sekä katsoo seuraavaa:
            
            
               (1)Maailman kauppajärjestön perustamisesta tehdyn Marrakeshin sopimuksen, jäljempänä ’WTO-sopimus’, IX artiklan 3 ja 4 kohdassa vahvistetaan menettelyt, joiden mukaisesti WTO-sopimuksen liitteissä 1A, 1B ja 1C sekä niiden liitteissä olevia monenkeskisiä sopimuksia koskevia poikkeuslupia myönnetään. 
            
            
               (2)Yhdysvalloille myönnettiin 27 päivänä toukokuuta 2009 tullitariffeja ja kauppaa koskevan vuoden 1994 yleissopimuksen, jäljempänä ’GATT 1994 -sopimus’, I artiklan 1 kohdan ja XIII artiklan 1 ja 2 kohdan velvoitteista vapauttava poikkeuslupa 30 päivänä syyskuuta 2015 päättyvälle ajanjaksolle.
            
            
               (3)Yhdysvallat jätti WTO-sopimuksen IX artiklan 3 kohdan nojalla pyynnön poikkeusluvan saamiseksi 30 päivään syyskuuta 2025 saakka GATT 1994 sopimuksen I artiklan 1 kohdan ja XIII artiklan 1 ja 2 kohdan mukaisista velvoitteista siinä määrin kuin se on tarpeen, jotta Yhdysvallat voisi edelleen myöntää tullittomuuskohtelun tullittomuuteen oikeutetuille tuotteille, jotka ovat peräisin AGOA:n (African Growth and Opportunity Act) mukaisesti nimetyistä Saharan eteläpuolisen Afrikan edunsaajamaista. 
            
            
               (4)Yhdysvaltain pyytämän WTO:n poikkeusluvan myöntäminen ei vaikuttaisi kielteisesti Euroopan unionin talouteen eikä kauppasuhteisiin poikkeusluvan edunsaajamaiden kanssa. Lisäksi Euroopan unioni yleisesti ottaen tukee toimia köyhyyden vähentämiseksi ja edunsaajamaiden vakauden ja kestävän taloudellisen kehityksen edistämiseksi. 
            
            
               (5)Tämän vuoksi on aiheellista vahvistaa Yhdysvaltojen pyytämää poikkeuslupaa tukeva WTO:n yleisneuvostossa Euroopan unionin puolesta esitettävä kanta,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Maailman kauppajärjestön yleisneuvostossa Euroopan unionin puolesta esitettävä kanta on puoltaa Yhdysvaltojen pyyntöä poikkeusluvan myöntämiseksi tullitariffeja ja kauppaa koskevan vuoden 1994 sopimuksen I artiklan 1 kohdan ja XIII artiklan 1 ja 2 kohdan mukaisista velvoitteista 30 päivänä syyskuuta 2025 päättyväksi ajanjaksoksi Yhdysvaltain poikkeuslupapyynnössä esitettyjen ehtojen mukaisesti. 
            
            
               Komissio esittää tämän kannan. 
            
            
               2 artikla
            
            
               Tämä päätös tulee voimaan päivänä, jona se hyväksytään. 
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja